**Töövõtulepingu projekt**

*(kuupäev sisaldub digiallkirjas)*

**Tapa Vallavalitsus** (edaspidi *tellija*)**,** registrikood 75033477, aadress Pikk 15, 45106 Tapa linn Lääne-Virumaa), mida esindab vallavanem Riho Tell

ja

**\_\_\_\_\_\_\_\_\_\_\_\_\_** (edaspidi *töövõtja*), registrikood \_\_\_\_\_\_\_\_\_, aadress \_\_\_\_\_\_\_\_\_\_\_\_\_, mida esindab juhatuse liige \_\_\_\_\_\_\_\_\_\_\_\_\_\_\_\_

edaspidi nimetatud ka eraldi **pool** või koos **pooled**, sõlmisid käesoleva töövõtulepingu (edaspidi nimetatud **leping**) alljärgnevas:

**1. Lepingu ese**

1.1. Lepingu esemeks on Käesoleva hanke objektiks on madalseikluspargi rajamine Tapa linna Männikumäe 4 kinnistule (katastritunnus 79201:001:0278), vastavalt väikehanke tingimustele, samuti nimetatud ehitustöödega seotud ning nendest tulenevad tööd ja toimingud kuni tööde lõpliku vastuvõtmiseni tellija poolt (edaspidi *”tööd”*).

**2. Üldsätted ja lepingu dokumendid**

2.1. Lepingul on selle sõlmimise hetkel sõltumata nende vahetust lisamisest lepingule järgmised lisad:

2.1.1. väikehanke alusdokumendid;

2.1.2. töövõtja esitatud pakkumus.

2.2. Pooled juhinduvad lepingu täitmisel lisaks lepingule ja selle lisadele ka Eesti Vabariigis kehtivatest õigusaktidest, valdkonda reguleerivatest määrustest, juhenditest, eeskirjadest, standarditest ning vajadusel muudest vastava valdkonna tehnilistest dokumentidest.

**3. Töövõtja kohustused ja õigused**

3.1. Töövõtja on kohustatud:

3.1.1. tagama töö tegemisel vajaliku kvalifikatsiooniga tööjõu kasutamise;

3.1.2. lepingu punktis 6.1 kokkulepitud tasu piires teostama kõik lepingu dokumentides määratud tööd, hankima selleks kogu vajaliku tööjõu, materjalid ja töövahendid ning andma tööd tähtajal üle tellijale. Tööde hulka kuulub ka nende ülesannete täitmine ja nende tööde tegemine või teenuste osutamine, mida ei ole lepingus eraldi nimetatud, kuid mille täitmine on hea ehitustava kohaselt ja tulenevalt töövõtja erialasest professionaalsusest vajalik lepingu eesmärgi nõuetekohaseks saavutamiseks ning tööde tegemiseks;

3.1.3. juhul, kui tööde ja/või materjalide kvaliteet ei vasta lepingus ettenähtud nõuetele, need omal kulul ümber tegema ja/või välja vahetama;

3.1.4. töö tegemiseks teostama järgmised ettevalmistus- ja abitööd, muuhulgas:

3.1.4.1. hankima, monteerima, demonteerima ja viima ära kõik vajalikud töövahendid ja abiseadmed;

3.1.4.2. kaitsma säilitatavaid objekte ja ehitusterritooriumi puutumatuks jäävaid osi kahjustuste eest tööde teostamisel;

3.1.4.3. korrastama ehitusterritooriumi, pärast töö valmimist eemaldama kõik materjalide ülejäägid ja prahi, mis on seotud töö teostamisega ning tööde lõppemisel andma üle töömaa koristatuna ja puhtana;

3.1.5. tellijale viivitamatult teatama kõigist tööde kvaliteeti ja tähtaegset valmimist ohustatavatest asjaoludest;

3.1.6. tellija nõudmisel esitama kasutatavate materjalide ja seadmete kvaliteeti ning lepingu dokumentidele vastavust tõendavad dokumendid, sertifikaadid ja nende kasutus- või hooldusjuhendid;

3.1.7. esitama valmis tööd ja dokumentatsiooni vastuvõtmiseks tellijale pärast kogu töö valmimist;

3.1.8. vastutama kuni töö üleandmiseni ehitusterritooriumi, seal toimuva töö ja sellega kaasnevate kõrvalmõjude tekkimise eest ümbritsevale keskkonnale;

3.1.9. arvestama tellija poolt antud juhistega tööde teostamise käigu kohta, kui need ei ole vastuolus lepingu dokumentidega.

3.2. Töövõtjal on õigus:

3.2.1. püstitada töömaal töö teostamiseks vajalikke abirajatisi (soojakud, piirded jne) tellijaga eelnevalt kooskõlastatud kohta;

3.2.2. saada tellijalt juhiseid ja informatsiooni töö teostamise käigus tekkinud probleemide lahendamiseks;

3.2.3. saada tellijalt töö teostamise eest tasu vastavalt lepingus sätestatud tingimustele.

**4. Tellija kohustused ja õigused**

4.1. Tellija on kohustatud:

4.1.1. tasuma töövõtjale töö teostamise eest vastavalt lepingus sätestatud tingimustele ja korrale;

4.1.2. vastama (kooskõlastama või motiveeritult keelduma) kirjalikult 5 tööpäeva jooksul töövõtja poolt esitatud teadetele, ettepanekutele jm dokumentidele;

4.1.3. teavitama töövõtjat kõikidest asjaoludest, mis võivad mõjutada töö tegemist;

4.1.4. andma töövõtjale juhiseid ja informatsiooni töö teostamise käigus tekkinud probleemide lahendamiseks;

4.1.5. võtma vastu nõuetekohaselt sooritatud vastuvõtmiseks esitatud töö;

4.1.6. finantseerima tehtud tööd lepingus sätestatud tingimustel.

4.2. Tellijal on õigus:

4.2.1. nõuda töövõtjalt lepingus sätestatud tähtaegadest, kvaliteedinõuetest ja maksumusest kinni pidamist, arvestades lepingus sätestatud erandeid;

4.2.2. teostada kontrolli ja tehnilist järelevalvet töö vastavuse kohta kehtestatud nõuetele ning nõuda mittenõuetekohaselt tehtud töö ümbertegemist töövõtja kulul;

4.2.3. keelduda kuni mittevastavuste likvideerimiseni töö vastuvõtmisest ja selle eest osaliselt või täielikult maksmisest, kui töö ei ole teostatud lepinguga ja selle lisadega määratud kvaliteeditasemel või mahus või kui töö teostamisel on kasutatud kokkulepituga võrreldes erinevaid, tellijaga eelnevalt kooskõlastamata materjale ja/või lahendusi;

4.2.4. kasutada õiguskaitsevahendeid (sh taganeda lepingust või öelda leping üles), samuti nõuda lepingus sätestatud juhtudel leppetrahve, kui töövõtja ei pea kinni lepingus sätestatud tähtaegadest, kvaliteedinõuetest, samuti kui töövõtja ei täida või täidab mittevastavalt endale lepinguga võetud kohustusi.

**5. Tööde teostamise aeg**

5.1. Lepingu täitmise aeg on 01. august 2024 – 15. oktoober 2024

5.2. Tööde tähtaeg on **15. oktoober 2024.**

**6. Lepingu hind ja arveldused**

6.1. Tasu lepingus ettenähtud tööde kohase teostamise eest vastavalt töövõtja poolt esitatud pakkumusele on \_\_\_\_\_\_\_\_\_\_\_\_ (\_\_\_\_\_\_\_\_\_\_\_\_\_\_\_\_\_\_\_\_\_\_\_). Lepingu tasule lisandub käibemaks \_\_\_\_\_\_\_\_\_ eurot, lepingu hind koos käibemaksuga on \_\_\_\_\_\_\_\_\_\_\_ (\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_).

6.2. Tööde eest tasumine toimub ühes osas pärast tööde lõplikku valmimist üleandmis-vastuvõtmisakti alusel koostatud arve järgi.

6.3. Tellija kohustub ehitustööd üle vaatama viie (5) tööpäeva jooksul. Lepingujärgsete tööde tellijale üleandmise päevaks loetakse tööde üleandmise-vastuvõtmise akti allakirjutamise kuupäev. Kui töövõtja tehtud töös esineb puudusi, esitab tellija selle kohta vastava kirjaliku pretensiooni, mille järel koostatakse kahepoolne protokoll, milles nähakse ette tähtajad puuduste kõrvaldamiseks ja arvelduste tegemise kord. Osas, milles pretensiooni ei ole esitatud, loetakse tööd tellijale üleantuks

6.4. Arve esitatakse elektroonselt .xml vormingus e-arvena.

6.5. Tellija tasub töövõtjale ehitustööde eest 21 päeva jooksul alates arve kättesaamisest.

**7. Poolte vastutus**

7.1. Töövõtja vastutus

7.1.1. Töövõtja kohustub viima mittenõuetekohaselt teostatud tööd omal kulul kehtivate nõuetega vastavusse, milleks tellija annab töövõtjale mõistliku tähtaja.

7.1.2. Tellijal on õigus tellida hilinenud või mittenõuetekohane tööde teostamine töövõtja kulul kolmandalt isikult. Töövõtja hüvitab tellijale või kolmandale isikule töövõtjal lasuvate kohustuste täitmata jätmise või mittenõuetekohase täitmise tõttu tekkinud kahju täies ulatuses.

7.1.3. Kui töövõtja viivitab töö üleandmisega üle kokkulepitud tähtaja, on tellijal õigus nõuda leppetrahvi tasumist, mille suuruseks on 0,2 % lepingu kohaselt töövõtjale makstavast tasust iga üleandmisega viivitatud kalendripäeva eest.

7.2. Tellija vastutus

7.2.1. Kui tellija ei tasu teostatud tööde eest ettenähtud tähtajaks, on töövõtjal õigus nõuda tellijalt viivist 0,2 % ulatuses tasumisele kuuluvast summast iga tasumisega viivitatud kalendripäeva eest. Viivist arvestatakse alates tasumise tähtajale järgnevast päevast.

**8. Garantii ja garantiiaegne hooldus**

8.1. Garantiiaeg tehtud töödele on 2 aastat. Garantii ei kata looduse poolt põhjustatud kahjustusi, vandalismist ega loomulikust kulumisest põhjustatud kulutusi.

8.2. Ühe aasta jooksul pärast seiklusraja üleandmist teostatakse ülevaatus ja järelhooldus, mille raames pingutatakse lõtvunud trosse. Ülevaatuse kohta teostatakse akt.

8.3. Igal aastal tuleb teostada vähemalt 1 hooldus mille käis tuleb veenduda, et puude kaitsmed pole puude sisse kasvanud ja trossid ei tohi vastu puud olla. Puuduste korral likvideerida puudused koheselt. Vajadusel: lisada puukaitsmeid, trosse lõdvendada ja platvormide prusse keermelattidest lõdvendada.

**9. Lepingu muutmine, ülesütlemine ja lõppemine**

9.1. Lepingu tingimusi võib muuta üksnes poolte kirjalikul kokkuleppel seoses erandlike asjaoludega, mis oluliselt takistavad lepingu määratud kohustuste täitmist ja mida pooled ei saanud enne lepingu sõlmimist põhjendatult ette näha ega kõrvaldada.

9.2. Leping lõpeb:

9.2.1. poolte poolt oma kohustuste nõuetekohase täitmisega;

9.2.2. muudel lepingus või seaduses sätestatud alustel.

9.3. Pooled võivad lepingu üles öelda või sellest taganeda võlaõigusseaduses ettenähtud korras.

9.4. Ennetähtaegselt võib igal ajal lepingu lõpetada poolte kirjalikul kokkuleppel ja kokkulepitud tingimustel.

**10. Kontaktisikud**

10.1. Tellija esindaja, kellel on õigus kontrollida töövõtja kohustuste täitmist ning alla kirjutada tehtud tööde aktile on ettevõtlusspetsialist Marko Teiva, tel: 5866 7515, e-post: marko.teiva@tapa.ee

10.2. Töövõtja esindaja on \_\_\_\_\_\_\_\_\_\_\_\_\_\_\_\_\_\_ tel \_\_\_\_\_\_\_\_\_\_\_\_\_, e-post \_\_\_\_\_\_\_\_\_\_\_\_\_\_\_\_\_.

**11. Lõppsätted**

11.1. Lepingu täitmisel juhinduvad pooled Eesti Vabariigi kehtivast seadusandlusest.

11.2. Lepinguga reguleerimata küsimustes juhinduvad pooled Eesti Vabariigi seadustest ja asjassepuutuvatest õigusaktidest.

11.3. Vaidlused, mis tekivad lepingu täitmise käigus, lahendatakse läbirääkimiste teel ja kokkuleppel. Kui pooled kokkulepet ei saavuta, lahendatakse vaidlus seaduses ettenähtud korras.

**12. Poolte allkirjad**

*(allkirjastatud digitaalselt)*  (*allkirjastatud digitaalselt)*

TellijaTöövõtja